На основу члана 6. Уредбе о средствима за подстицање програма или недостајућег дела средстава за финансирање програма од јавног интереса која реализују удружења ("Службени гласник РС" број 16/2018) , Одлуке о буџету општине Пријепоље за 2019. годину ("Службени гласник општине Пријепоље" број 9/2018), члана 6. Одлуке о средствима за подстицање програма или недостајућег дела средстава за финансирање програма од јавног интереса које реализују удружења средствима буџета општине Пријепоље ("Службени гласник општине Пријепоље " број 2/2018), Годишњег плана за финансирање програма удружења и других организација цивилног друштва из средстава буџета oпштине Пријепоље у 2019. години, број 06-9/19 од 29.01.2019. године, Председник општине Пријепоље, дана 29.03.2019.године, расписује:

**ЈАВНИ КОНКУРС**

**за суфинансирање / финансирање програма удружења чија је област деловања помоћ особама са инвалидитетом**

**ОПШТЕ ИНФОРМАЦИЈЕ**

Расписује се конкурс за доделу буџетских средстава за финансирање и суфинансирање програма удружења чија је област деловања помоћ особама са инвалидитетом**.**

На основу Годишњег плана за финансирање програма удружења и других организација цивилног друштва из средстава буџета oпштине Пријепоље у 2019. години , број 06-9/19 од 29.01.2019. године, планирани износ средстава за финансирање / суфинасирање програма удружења чија је област деловања помоћ особама са инвалидитетом износи 700.000,00 динара.

Минималан износ за финасирање програма је 30.000,00 динара, а максималан износ је 500.000,00 динара .

Једно удружење може учествовати на конкурсу са једним предлогом програма .

Средства се додељују за програме који ће се реализовати накасније до 31.12.2019. године.

Право учешћа у расподели средстава из буџета општине Пријепоље имају удружења које су регистрована на територији општине Пријепоље, односно имају седиште или огранак на овом подручју као општинске, међуопштинске, регионалне или републичке oрганизације, које су регистроване најмање шест месеци пре расписивања јавног конкурса с тим да све пројектне активности морају реализовати на територији општине Пријепоље.

**ОБАВЕЗНА КОНКУРСНА ДОКУМЕНТАЦИЈА КОЈУ ТРЕБА ДОСТАВИТИ**

Документација која се прилаже на јавни конкурс :

1. Пријавни образац;
2. Образац описа програма;
3. Образац буџета ( табеларни и наративни буџет ) ;
4. Финансијски извештај за претходну годину ( биланс стања и биланс успеха са доказом да је извештај предат Агенцији за привредне регистре ) ;
5. Фотокопија решења о упису организације у регистар надлежног органа;
6. Фотокопија ОП обрасца ( овалашћена лица ) или Фотокопија депо картона ;
7. Фотокопија решења о утврђивању ПИБ-а ;
8. Фотокопија Статута;
9. Фотокопија завршног извештаја о реализацији програма финансираних средствима буџета општине Пријепоље у претходној години ;
10. Изјава о непостојању сукоба интереса и да средства за реализацију одобреног прорама нису на други начин већ обезбеђена.

Попуњавање образаца конкурсне документације ( Пријавни образац; образац описа програма; образац буџета - табеларни и наративни буџет ) врши се искључиво у елктронској форми.

**НАЧИН ПРИЈАВЉИВАЊА**

Конкурсна документација се преузима са званичне интернет презентације општине Пријепоље ( [www.opstinaprijepolje.rs](http://www.opstinaprijepolje.rs) ).

Учесници конкурса подносе пријаву , у року од 15 дана од дана објављивања конкурса, на писарници Општинске управе општине Пријепоље или на адресу:

**Општина Пријепоље**

**ул. Трг братства и јединства бр. 1 , 31 300 Пријепоље ,**

са назнаком **„ Комисија за спровођење конкурса за подстицање програма од јавног интереса које реализују удружења из буџета општине Пријепоље “**

**област за коју удружење конкурише, назив и адреса подносиоца пријаве.**

Пријава удружења са којим је у претходне две године раскинут уговор због ненаменског трошења буџетских средстава и које није у року и на начин одређен Уговором о суфинансирању програма доставило извештај о реализацији програма за претходне две горине неће бити разматрана .

Комисија за спровођење конкурса утврђује да ли је удружење уписано у регистар надлежног органа и да ли се, према статутарним одредбама, циљеви удружења остварују у области у којој се програм реализује.

Неблаговремене и непотпуне пријаве неће бити разматране.

**КРИТЕРИЈУМИ ЗА ИЗБОР ПРОГРАМА КОЈИ ЋЕ СЕ ФИНАСИРАТИ СРЕДСТВИМА БУЏЕТА ОПШТИНЕ ПРИЈЕПОЉЕ**

Избор програма који ће се финансирати средствима буџета општине Пријепоље (у даљем тексту: буџет) врши се применом следећих критеријума:

1) референце програма: област у којој се реализује програм, дужина трајања програма, број корисника програма, могућност развијања програма и његова одрживост – 0 – 20 бодова ;

2) циљеви који се постижу: обим задовољавања јавног интереса, степен унапређења стања у области у којој се програм спроводи - 0 – 20 бодова ;

3) суфинансирање програма из других извора: сопствених прихода, буџета Републике Србије, фондова Европске уније, поклона, донација, легата, кредита и друго, у случају недостајућег дела средстава за финансирање програма - 0 – 10 бодова ;

4) законитост и ефикасност коришћења средстава и одрживост ранијих програма: ако су раније коришћена средства буџета, да ли су испуњене уговорне обавезе - 0 – 20 бодова ;

5) Буџет програма – да ли буџет програма одражава стварне трошкове предложене активности ( да ли су трошкови реални, практични и да ли је однос између процењених трошкова и очекиваних резултата задовољавајући ) , да ли је адекватан однос између административних и програмских трошкова, колика је вероватноћа да се планираним средствима постигну предвиђени резултати - 0 – 30 бодова ;

Подносилац програма се обавезује да од укупног буџета програма, средства распореди на следећи начин:

- до 20% за људске ресурсе односно лица ангажована на програмом ( изузев у случају када је програмом предвиђена надокнада за обављање неке активности од изузетног значаја за ширу заједницу),

- до 10% за путне трошкове (укључујући трошкове превоза и дневнице),

- преко 60% за директне програмске активности и набавку одговарајуће опреме / добара.

**НАЧИН И ПОСТУПАК ОДЛУЧИВАЊА**

Комисија за спровођење конкурса утврђује листу вредновања и рангирања пријављених програма у року од 60 дана од дана истека рока за подношење пријаве.

Листа из става 1. овог члана објављује се на званичној интернет страници општине Пријепоље и портала е – Управе.

Учесници конкурса имају право увида у поднете пријаве и приложену документацију у року од три радна дана од дана објављивања листе из става 1. овог члана.

На листу из става 1. овог члана учесници конкурса имају право приговора у року од 8 дана од дана њеног објављивања.

Одлуку о приговору која мора бити образложена доноси председник општине у року од 15 дана од дана пријема приговора .

По доношењу одлуке о приговорима а на основу листе вредновања и рангирања програма комисија за спровођење конкурса сачињава предлог одлуке о финансирању / суфинансирању програма од јавног интереса које реализују удружења и који се финасирају из буџета општине Пријепоље .

Одлуку о избору програма председник општине доноси у року од 30 дана од дана истека рока за подношење приговора , на основу предлога комисије .

Одлуку о избору програма објављује се на званичној интернет страни општине Пријепоље и на порталу е – Управа

Пре потписивања уговора, корисник средстава има обавезу да у року од 5 дана од дана објављивања одлуке о финансирању програма од јавног интереса која реализују удружења достави коригован буџет програма у складу са одобреним средствима .

На основу Одлуку о избору програма и након кориговања буџета програма председник општине закључује појединачне уговоре о финасирању програма која реализују удружења у року од 15 дана од дана доношења одлуке.

Председник општине именује комисију која прати реализацију програма за који су одобрена средства .

Удружењa односно реализатори програма су дужни да омогуће праћење реализације програма.

Удружењa достављаjу периодичне и завршне наративне и финансијске извештаје у роковима и на начин предвиђен уговором.

**ПРЕДСЕДНИК ОПШТИНЕ**

**Драгољуб Зиндовић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Број : 403-558/19-1**

**Датум: 29.03.2019.године**