**JAVNI POZIV**

U okviru Projekta **“Divac poljoprivredni fondovi u Prijepolju ” - Fondacija “Ana i Vlade Divac” u saradnji sa opštinom Prijepolje,**  raspisuje konkurs za dodelu bespovratnih sredstava u iznosu max do **180.000,00 dinara** za razvoj poljoprivredenih delatnosti za najmanje 15 mladih poljoprivrednika/ca, starosti od **21-40** godina koji imaju mesto prebivališta na opštini Prijepolje. Pomoć nije u novcu nego u robi, a uključuje nabavku stoke, materijala za rad, opreme za razvoj poljoprivrednih aktivnosti, građevinskog materijala za poljoprivredne objekte i sl.

**Konkurs je otvoren od petka 12.04.2019.god. do petka 03.05.2019. godine**

Pozivamo sve zainteresovane koji zadovoljavaju osnovni kriterijum, da imaju između 21 i 40 godina, da se prijave tako što će popuniti **PRIJAVU**.

**PRIJAVU**  možete preuzeti u kancelariji br. 28 u Odelenju za lokalni ekonomski razvoj opštine Prijepolje, kao i putem interneta sa sajta**:** [**www.divac.com**](http://www.fondacijadivac.org) **ili www.prijepolje.rs**

Za sve detaljne informacije obratiti se g-đi Nadi Obradović - Fondacija “Ana i Vlade Divac” putem e-maila: [nada.obradovic@divac.com](mailto:nada.obradovic@divac.com) ili na broj telefona 062 /77 88 73, kao i na telefon 033/712-733– Odelenje za privredu i lokalni ekonomski razvoj opštine Prijepolje.

Popunjenu PRIJAVU, sa neophodnom pratećom dokumentacijom, poslati na adresu :

**FONDACIJA “ANA I VLADE DIVAC”**

**ul. Ilije Garašanina 53a/7**

**11000 Beograd**

**sa naznakom: “za Konkurs za poljoprivredni program - Prijepolje”**

**USLOVI ZA UČEŠĆE U JAVNOM POZIVU:**

• mladi od 21-40 godina koji žele da otpočnu ili prošire svoj posao vezan za poljoprivredu

• da imaju prebivalište na teritoriji opštine Prijepolje i registrovano poljoprivredno gazdinstvo na

teritoriji opštine Prijepolje na sebe ili na člana zajedničkog domaćinstva

• da su direktno odgovorni za pripremu i realizaciju posla, a ne da deluju u svojstvu posrednika

• da su podneli pravilno popunjenu **PRIJAVU** Fondaciji “Ana i Vlade Divac ” sa pratećom dokumentacijom

• da nisu zaposleni u Opštini Prijepolje (odbornici, članovi opštinskog veća, radnici opštinske uprave)

• da nisu korisnici donacije po istom osnovu u prethodnim godinama

**OSNOVNI KRITERIJUMI ZA ODABIR KORISNIKA:**

• Godine starosti potencijalnog korisnika

• Broj članova domaćinstva

• Domaćinstva kojima je poljoprivreda primarni izvor prihoda

• Lica bez stalnog zaposlenja ili sa primanjima koje ne zadovoljavaju osnovne potrebe domaćinstava

**NA OSNOVU ČEGA SE ODREĐUJE VID POMOĆI KORISNIKA PRIJAVLJENOM ZA POLJOPRIVREDNI PROGRAM:**

• Interesovanja i znanja

• Iskustva i trenutna proizvodnja

• Postojećih objekata, opreme i drugih mogućnosti korisnika

• Potreba korisnika

**PROPRATNA DOKUMENTACIJA KOJU BI TREBALO O B A V E Z N O DOSTAVITI UZ PRIJAVU:**

1. Pristanak za obradu podataka o ličnosti – data u prilogu
2. Kopija lične karte ili pasoša za podnosioca prijave
3. Izjava o kućnoj zajednici overena u opštinskom organu uprave ili MZ
4. Za zaposlene članove domaćinstva – potvrda od poslodavca o zaposlenju sa prosečnom visinom ličnog dohotka (za zadnja tri meseca)
5. Za penzionere – kopija zadnjeg čeka od penzije
6. Za nezaposlene članove porodičnog domaćinstva:

* potvrdu o nezaposlenosti od Nacionalne službe za zapošljavanje (za prijavljena lica) ili
* overena izjava sa dva svedoka o nezaposlenosti (za neprijavljena lica);

1. Za studente i učenike srednjih škola – potvrda nadležne obrazovne institucije o školovanju za lica koja se nalaze na redovnom školovanju ili kopija đačke knjižice, svedočanstva ili indeksa
2. Za samohranog roditelja – potvrda o smrti bračnog druga ili rešenje o razvodu braka ili overena izjava data pod punom krivičnom i materijalnom odgovornošću da sam brine o deci/detetu bez pomoći drugog roditelja, potvrđena overenim izjavama dva svedoka
3. Za poljoprivredna gazdinstva – potvrda o aktivnom statusu gazdinstva za 2019.godinu
4. Izvod iz biljne i životinjske strukture za 2019.godinu za PG podnosioca prijave
5. Dokaz o vlasništvu zemljišta (u slučaju da podnosilac prijave nije vlasnik zemljišta/objekata – mora da ima zaključen ugovor o zakupu zemljišta/objekta)