Република Србија

ОПШТИНA ПРИЈЕПОЉЕ

Број: 403-1238/19

Датум: 18.07.2019.године

Трг Братства и јединства бр. 1

П р и ј е п о љ е

На основу члана 9. Одлуке о средствима за подстицање програма или недостајућег дела средстава за финансирање програма од јавног интереса које реализују удружења средствима буџета општине Пријепоље ("Службени гласник општине Пријепоље " број 2/2018) , Јавног конкурса за суфинансирање /финансирање програма удружења чија је област деловања помоћ особама са инвалидитетом, број 403-1238/19, објављеног дана 18.06.2019.године, члана 58. Статута Општине Пријепоље (''Сл. гласник општине Пријепоље'', број 4/09, 12/14 и 19/16), председник општине Пријепоље, доноси :

**ОДЛУКУ О СУФИНАНСИРАЊУ/ФИНАНСИРАЊУ ПРОГРАМА УДРУЖЕЊА ЧИЈА ЈЕ ОБЛАСТ ДЕЛОВАЊА ПОМОЋ ОСОБАМА СА ИНВАЛИДИТЕТОМ ИЗ БУЏЕТА ОПШТИНЕ ПРИЈЕПОЉЕ ЗА 2019.ГОДИНУ**

1. Средства у укупном износу од 700.000,00 динара, намењена за суфинансирање/финансирање програма удружења чија је област деловања помоћ особама са инвалидитетом распоређују се за реализацију следћих програма :

|  |  |  |
| --- | --- | --- |
| Редни број | Назив удружења и програма | Износ средстава која се додељују у динарима |
| 1. | Међуопштинска организација савеза слепих Србије Пријепоље  „Вољом знања да разлика буде мања” | 250.000,00 |
| 2. | Удружење особа са инвалидитетом „Ново доба Пријепоље“  „Без акције нема реакције“ | 75.000, 00 |
| 3. | Удружење грађана „Алијанса младих“  „Мала школа о инклузији“ | 75.000,00 |
| 4. | Удружење за помоћ оболелима од целијакије „Солидарност“  „Помоћ оболелима особама од целијакије“ | 150.000,00 |
| 5. | Удружење дијализираних трансплантираних бубрежних болесника – инвалида ЗЦ УЖИЦЕ ОЈ ОПШТА БОЛНИЦА ПРИЈЕПОЉЕ  „За финансирање програма удружења чија је област деловање помоћ особа са инвалидитетом“ | 150.000,00 |

1. Одобрена средства су наменска средства и могу да се користе искључиво за реализацију одобреног програма у складу са Одлуком о средствима за подстицање програма или недостајућег дела средстава за финансирање програма од јавног интереса које реализују удружења средствима буџета општине Пријепоље ("Службени гласник општине Пријепоље " број 2/2018) и Уговором о суфинансирању/финансирању програма.
2. Корисници средстава су дужни да у року од 5 дана од дана објављивања ове Одлуке доставе коригован буџет програма, у складу са одобреним средствима.
3. На основу ове Одлуке, након кориговања буџета програма,председник општине ће закључити уговоре о финансирању/суфинансирању програма са корисницима средстава.
4. Одлука се објављује на званичној интернет страници општине Пријепоље.

**О Б Р А З Л О Ж Е Њ Е**

На основу Годишњег плана за финансирање програма удружења и других организација цивилног друштва из средстава буџета oпштине Пријепоље у 2019. години , број 06-9/19 од 29.01.2019. године, планирани износ средстава за финасирање / суфинасирање програма удружења чија је област деловања помоћ особама са инвалидитетом износи 700.000,00 динара.

Јавни конкурс за суфинансирање /финансирање програма удружења чија је област деловања помоћ особама са инвалидитетом, број 403-1238/19, расписан је и објављен дана 18.06.2019.године.

Рангирање и вредновање програма је извршила Комисија за спровођење конкурса,именована решењем број 403 - 558/19 на основу следећих критеријума :

1) референце програма: област у којој се реализује програм, дужина трајања програма, број корисника програма, могућност развијања програма и његова одрживост;

2) циљеви који се постижу: обим задовољавања јавног интереса, степен унапређења стања у области у којој се програм спроводи;

3) суфинансирање програма из других извора: сопствених прихода, буџета Републике Србије, фондова Европске уније, поклона, донација, легата, кредита и друго, у случају недостајућег дела средстава за финансирање програма бодова ;

4) законитост и ефикасност коришћења средстава и одрживост ранијих програма: ако су раније коришћена средства буџета, да ли су испуњене уговорне обавезе;

5) буџет програма – да ли буџет програма одражава стварне трошкове предложене активности ( да ли су трошкови реални, практични и да ли је однос између процењених трошкова и очекиваних резултата задовољавајући ) , да ли је адекватан однос између административних и програмских трошкова, колика је вероватноћа да се планираним средствима постигну предвиђени резултати;

На основу листе вредновања и рангирања пријава за суфинансирању/финансирању програма удружења чија је област деловања помоћ особама са инвалидитетом, број 403-1238/19 од 08.07.2019.године предложено је суфинансирање/финансирање програма следећих удружења:

1. Међуопштинска организација савеза слепих Србије Пријепоље на основу листе рангирања и бодовања добило је 75 бодова и предложено је финансирање програма са 250.000,00 буџетских средстава.
2. Удружење особа са инвалидитетом „Ново доба Пријепоље“ на основу листе рангирања и бодовања добило је 55 бодова и предложено је финансирање програма са 75.000,00 буџетских средстава.
3. Удружење грађана „Алијанса младих“ на основу листе рангирања и бодовања добила је 55 бодова и предложено је финансирање програма са 75.000,00 буџетских средстава.
4. Удружење за помоћ оболелима од целијакије „Солидарност“ на основу листе рангирања и бодовања добило је 75 бодова и предложено је финансирање програма са 150.000,00 буџетских средстава.
5. Удружење дијализираних трансплантираних бубрежних болесника – инвалида ЗЦ УЖИЦЕ ОЈ ОПШТА БОЛНИЦА ПРИЈЕПОЉЕ на основу листе рангирања и бодовања добио је 90 бодова и предложено је финансирање програма са 150.000,00 буџетских средстава.

Учесници конкурса су имали право приговора у року од 8 дана од дана објављивања листе.

На листу рангирања и вредновања није достављен ни један приговор.

Одлуку о избору/финансирању програма председник општине доноси у року од 30 дана од дана истека рока за подношење приговора, на основу предлога комисије .

Одлука о избору програма објављује се на званичној интернет страни општине Пријепоље .

Пре потписивања уговора, корисник средстава има обавезу да у року од 5 дана од дана објављивања одлуке о финансирању програма од јавног интереса која реализују удружења достави коригован буџет програма у складу са одобреним средствима .

На основу Одлуку о избору програма и након кориговања буџета програма председник општине закључује појединачне уговоре о финасирању програма која реализују удружења у року од 15 дана од дана доношења одлуке.

Удружењa односно реализатори програма су дужни да омогуће праћење реализације програма.

Удружењa достављаjу периодичне и завршне наративне и финансијске извештаје у роковима и на начин предвиђен уговором о суфинансирању/финансирању програма.

**П Р Е Д С Е Д Н И К**

Драгољуб Зиндовић