На основу члана 13. Правилника о раду Комисије за избор корисника за доделу помоћи у виду доходовних активности (за два корисника интерно расељена лица и повратници по основу споразума по реадмисији) на територији општине Пријепоље,Комисија образована решењем број 207-20/18-1 од 06.09.2019.године, (у даљем тексту: Комисија), дана 31.10.2019. године, расписује:

**ЈАВНИ ПОЗИВ**

**ЗА ДОДЕЛУ ЕКОНОМСКИХ ГРАНТОВА ПОРОДИЦАМА ПОВРАТНИКА** **ПО ОСНОВУ СПОРАЗУМА О РЕАДМИСИЈИ СА ПРЕБИВАЛИШТЕМ/БОРАВИШТЕМ НА ТЕРИТОРИЈИ ОПШТИНЕ ПРИЈЕПОЉЕ**

**I ПРЕДМЕТ ЈАВНОГ ПОЗИВА**

је додела 1 (једног) економског гранта (у даљем тексту: Помоћ) намењеног побољшању услова живота, породицама повратника по основу Споразума о реадмисији са пребивалиштем/боравиштем на територији општине Пријепоље, укључујући чланове њиховог породичног домаћинства, а неопходна им је у циљу побољшања услова живота.

Помоћ је једнократна и бесповратна и одобрава се у опреми или материјалу за побољшање услова живота повратника по основу Споразуму о реадмисији , кроз доходовне активности у износу до 234.240,00 динара,по породичном домаћинству Корисника.

**II КОРИСНИЦИ**

Помоћ за решавање стамбених потреба доделом економских грантова може бити додељена повратнику по основу Споразума о реадмисији, са пребивалиштем/боравиштем на територији општине Пријепоље, укључујући чланове његовог породичног домаћинства, а неопходна им је у циљу побољшања услова живота.

**III УСЛОВИ ЗА ИЗБОР КОРИСНИКА ПОМОЋИ**

За доделу Помоћи у оквиру овог јавног позива, лице из тачке 2. овог Јавног позива, као Подносилац пријаве и чланови његовог породичног домаћинства морају да испуне следеће услове:

1. Да је Подносилац пријаве евидентиран као повратник по основу Споразума о реадмисији у бази КИРС-а или МУП-а Србије најкасније до дана објављивања Јавног позива или да поседује одговарајућу документацију издату пре дана објављивања Јавног позива која га квалификује као повратника по основу Споразума о реадмисији и да је сва документација Подносиоца пријаве којом доказује статус повратника по Споразуму о реадмисији издата након 01.01.2008. године;

2. да Подносилац пријаве и чланови његовог породичног домаћинства наведени у пријави који су евидентирани као повратници по Споразуму о реадмисији имају пријављено пребивалиште/боравиште на територији oпштине Пријепоље у тренутку објављивања Јавног позива;

3. да нису укључени у неки други програм/пројекат стамбеног збрињавања или побољшање услова живота кроз доходовне активности у текућој години;

4. да нису корисници помоћи у пројектима побољшања услова живота више од три пута (укључујући и овај Јавни позив);

5. уколико су били корисници помоћи у побољшању услова живота да су исти наменски користили;

6. да имају радно способне чланове домаћинства и потребно знање и вештину за покретање, развој и унапређење доходовне активности на коју се односи Помоћ;

7. да је активност за коју је Помоћ тражена од значаја за егзистенцију породице;

8. да Подносилац пријаве има предуслове за обављање делатности за коју тражи Помоћ:

* + за пољоприведну делатност и сточарство –да је власник или закупац земљишта и/или помоћних објеката за покретање и/или обављање ових делатности;
  + за занатску или услужну делатност –да је власник или закупац простора у коме ће обављати делатности
  + за друге делатности – предуслове у складу са делатношћу наведеној у пријави.

**IV МЕРИЛА ЗА ИЗБОР КОРИСНИКА**

Ред првенства за избор Корисника утврђује се на основу броја бодова које Корисник као Подносилац пријаве оствари, а према следећим мерилима:

1) Да активност за коју је Помоћ тражена доприноси побољшању услова живота породичног домаћинства Корисника - **10 бодова**

2) Да је Корисник прошао обуку за израду пословних планова - **10 бодова**

3) Да има претходно искуство у обављању предметне активности - **10 бодова**

4) Да поседује знање и вештине за обављање предметне активности - **10 бодова**

5) Да има регистровану делатност - **20 бодова**

6) Да покреће активност – Помоћ користи први пут - **20 бодова**

- Да је корисник Помоћи – други пут - **10 бодова**

- Да је корисник Помоћи – трећи пут -**5 бодова**

7) Једнородитељско домаћинство/породица са дететом/децом до 18 година и /или студентом до 26 година - **10 бодова**

7) Жена носилац домаћинства - **10 бодова**

Уколико два или више Подносилаца пријаве имају исти број бодова, предност се даје

Подносиоцу пријаве који:

1. је члан породице са више генерација са једним или више чланова преко 60 година;

2. је члан породице са двоје или више деце испод 18 година, породице са трудницама или са дететом/децом до 5 година, без редовних месечних прихода, или са недовољним месечним приходима (до 50% просечне нето плате на нивоу општине/града по члану домаћинства);

3. има болесног члана/чланове домаћинства/чланови домаћинства са посебним потребама;

4. је жртва сексуалног/породичног насиља;

5. је члан породице погинулих, несталих и киднапованих лица;

6. до сада није био корисник Помоћи у побољшању услова живота кроз доходовне активности.

**ПОТРЕБНА ДОКУМЕНТАЦИЈА**

Уз пријаву на Јавни позив, која се подноси општини Пријепоље, Подносилац пријаве доставља следеће доказе:

1. Уредно попуњен и потписан образац пријаве;

2. Фотокопију путног листа или документацију којом доказује да је повратник по Споразуму о реадмисији, (обавезно за подносиоца пријаве и друге чланове породичног домаћинства који су повратници по Споразуму о реадмисији);

3. Фотокопију личне карте за све чланове породичног домаћинства са 16 и више година (очитане, уколико је у питању биометријска лична карта са чипом);

4. Изјаву оверену код надлежног органа овере да Подносилац пријаве и чланови његовог породичног домаћинства нису укључени у неки други програм/пројекат стамбеног збрињавања или побољшања услова живота кроз доходовне активности, у текућој години;

5. Доказ о приходима:

- Потврда о незапослености из Националне службе за запошљавање за незапослене чланове породичног домаћинства регистроване у Националној служби за запошљавање; у случају да се ради о незапосленом члану породичног домаћинства који није регистрован код Националне службе за запошљавање, изјава оверена код надлежног органа којом се потврђује да је подносилац незапослен и да нема приходе;

- Потврда послодавца о висини примања у месецу који претходи месецу подношења пријаве на Јавни позив – за запослене чланове породичног домаћинства;

- Чек од пензије за месец који претходи месецу објављивања овог Јавног позива или уколико лице не остварује примања по основу пензије – потврда надлежне службе или изјава оверена код надлежног органа да лице не остварује примања по основу пензије у Републици Србији и/или другој држави;

6. За чланове породичног домаћинства узраста 15 - 26 година - доказ о школовању (потврда надлежне образовне инсистуције о школовању), уколико ови чланови породичног домаћинства нису на школовању - доказе наведене у тачки 5) овог става (докази о приходима);

7. Доказ за породично домаћинство са дететом са инвалидитетом или сметњама у развоју

- Решење Комисије за категоризацију деце или мишљење интер-ресорне комисије за децу са телесним инвалидитетом или сметњама у развоју;

8. Доказ о смањењу или губитку радне способности или телесном оштећењу:

-Решење надлежне комисије о смањењу или губитку радне способности или телесном оштећењу зачлана породице са инвалидитетом;

9. За једнородитељску породицу прилаже се:

- потврда о смрти брачног друга;

- решење надлежног суда о проглашењу несталог лица за умрло;

- извод из матичне књиге рођених за децу без утврђеног очинства;

- пресуда о разводу брака или доказ о поверавању малолетног детета или деце (уколико у пресуди о разводу брака није одлучено о поверавању детета, или уколико се ради о ванбрачним партнерима чија је заједница престала да траје), а уз оба доказа потребно је приложити изјаву Подносиоца пријаве оверену код надлежног органа да се Подносилац пријаве непосредно брине о детету и да самостално обезбеђује средства за издржавање, да други родитељ не учествује или недовољно учествује у тим трошковима, а да, у међувремену, Подносилац пријаве није засновао брачну или ванбрачну заједницу;

10. Потврда претходног послодавца, фотокопија радне књижице или изјава оверена код надлежног органа овере да лице има потребно знање и вештину за покретање, развој и унапређење доходовне активности на коју се односи Помоћ;

11. Доказ да има регистровану делатност;

12. Доказ да покреће активност:

(1) да је регистровао и покреће нову активност,

(2) изјава да покреће активност (ако није регистровао нову активност коју покреће);

Поред доказа наведених у ставу 1. овог дела, Комисија за избор корисника може од Подносиоца пријаве тражити и друге неопходне доказе ради утврђивања чињеница и околности потребних за доношење правилне и законите одлуке.

Комисија за избор корисника, у складу са чланом 103. став 1. Закона о општем управном поступку („Службени гласник РС“, број 18/16) (у даљем тексту: ЗУП), за потребе поступка, по службеној дужности прибавља: информацију да ли се лице налази у евиденцији повратника по Споразуму о реадмисији Комесаријата или потврду надлежне службе МУП-а да се лице налази у евиденцији повратника по Споразуму о реадмисији (обавезно за подносиоца пријаве и чланове породичног домаћинства који су повратници по споразуму о реадмисији); извод из матичне књиге рођених за децу млађу од 16 година; уверење о имовном стању/проверу имовног стања у електронској бази из Републичког геодетског завода за Подносиоца пријаве и чланове његовог породичног домаћинства, укључујући и малолетне чланове породичног домаћинства; уверење Одељења за локалну пореску администрацију о томе да ли су Подносилац пријаве и чланови његовог породичног домаћинства, укључујући и малолетне чланове породичног домаћинства, обвезници пореза на имовину физичких лица; уверење МУП-а о кретању боравишта/пребивалишта за Подносиоца пријаве и све чланове породичног домаћинства, укључујући и малолетне чланове породичног домаћинства.

Доказе из става 1. овог члана, може прибавити и сама странка, уколико, у складу са чланом 103. став 3. ЗУП-а, уколико изјави да ће у циљу ефикаснијег и економичнијег разматрања своје поднете пријаве на Јавни позив, наведене доказе прибавити сама.

Поред доказа наведених у ставу 1. овог члана, Комисија може по службеној дужности прибављати и друге доказе потребне за поступање по пријави на Јавни позив ради потпуног утврђивања чињеничног стања и доношења правилне и законите одлуке

Докази из става 1. овог члана подносе се у фотокопији, с тим да Комисија може од Подносиоца пријаве тражити оригинална документа на увид.

**VI ПОСТУПАК ДОДЕЛЕ ПОМОЋИ**

Пријава, заједно са прописаном документацијом, се доставља лично или препорученом поштом на следећу адресу:

**Општина Пријепоље**

**Трг Братства и јединства 1,31 300 Пријепоље**

**са напоменом: „Јавни позив за доделу економских грантова”**.

Поступак за доделу Помоћи у првом степену води и све одлуке доноси Комисија за избор корисника, која по пријему пријава и прописане документације, утврђује њихову формалну исправност и испуњеност услова и врши бодовање према условима и мерилима наведеним у Јавном позиву и Правилнику.

Пријаву у погледу које нису испуњени услови из тачке 2. и 3. Јавног позива и Правилника, Комисија не бодује, већ исту решењем одбацује као неуредну.

Против решења Комисије, заинтересовано лице може уложити жалбу Општинском већу у року од 15 дана од дана достављања наведеног решења.

Пријаве и поднета документација подлежу провери у бази трајних решења Комесаријата за избеглице и миграције. Након разматрања Пријава и поднете документације, провере података у бази трајних решења Комесаријата за избеглице и миграције, Комисија доноси и објављује Предлог листе реда првенства корисника рангираних према реду првенства на основу испуњености услова и броја освојених бодова (у даљем тексту: Предлог листа)

Комисија Предлог листу објављује на огласној табли и сајту општине Пријепоље.

На Предлог листе Подносилац пријаве може уложити приговор Комисији, у року од 15 (петнаест) дана од дана објављивања Предлог листе реда првенства.

Комисија је обавезна да о пристиглим приговорима одговори у року од 15 дана од дана истека рока за подношење приговора.

Након провере навода из приговора и утврђивања чињеничног стања, односно након истека рока за одговор на приговоре, Комисија утврђује коначну листу Корисника за доделу Помоћи (у даљем тексту: Коначна листа).

Коначна листа се објављује на начин и на месту где је био објављен Јавни позив.

На основу Коначне листе Комисија доноси одлуку о додели Помоћи кроз доходовне активности (у даљем тексту: Одлука) која се доставља лицима која су обухваћена Одлуком.

Лица обухваћена Одлуком имају право жалбе на Одлуку –Општинском већу, преко Комисије, у року од 15 дана дана од дана достављања Одлуке.

У складу са спроведеним поступком доделе Помоћи, лице које се налази на Коначној листи, као лице коме је додељена Помоћи и општина Пријепоље, закључују уговор о додели Помоћи.

Уговором о додели Помоћи – економског гранта нарочито ће бити предвиђено да лице коме се додељује Помоћ не може продати или на други начин отуђити додељену опрему за покретање, развој и унапређење доходовних активности, у року од 2 (две) године од дана пријема опреме.

У Пријепољу, 31. 10. 2019. године

**Председник Комисије**