Република Србија

ОПШТИНA ПРИЈЕПОЉЕ

Комисија за спровођење конкурса за подстицање програма од јавног интереса које реализују удружења из буџета општине Пријепоље

Број: 403-1238/19

Датум: 08.07.2019. године

Трг Братства и јединства бр. 1

П р и ј е п о љ е

На основу Јавног конкурса за суфинансирање /финансирање програма удружења чија је област деловања помоћ особама са инвалидитетом, број 403-1238/19, објављеног дана 18.06.2019.године и члана 9. Одлуке о средствима за подстицање програма или недостајућег дела средстава за финансирање програма од јавног интереса које реализују удружења средствима буџета општине Пријепоље ("Службени гласник општине Пријепоље " број 2/2018) , Комисија за спровођење конкурса за подстицање програма од јавног интереса које реализују удружења из буџета општине Пријепоље (у даљем тексту : Комисија), дана 08.07.2019. године, утврђује и објављује:

**ЛИСТУ ВРЕДНОВАЊА И РАНГИРАЊА ПРИЈАВА ЗА СУФИНАНСИРАЊЕ/ФИНАНСИРАЊЕ ПРОГРАМА УДРУЖЕЊА ЧИЈА ЈЕ ОБЛАСТ ДЕЛОВАЊА ПОМОЋ ОСОБАМА СА ИНВАЛИДИТЕТОМ**

1. Утврђује се и објављује листа вредновања и рангирања пријава за суфинансирање/финансирање програма удружења чија је област деловања помоћ особама са инвалидитетом :

|  |  |  |  |
| --- | --- | --- | --- |
| Редни број | Назив удружења и програма | Укупно бодова/Коментар | Износ у динарима |
| 1. 403-1238/19-1 | Међуопштинска организација Савеза Слепих Србије Пријепоље  „Вољом знања да разлика буде мања“ | 75 | 250.000,00 динара |
| 3. 403-1238/19-3 | Удружење особа са инвалидитетом “НОВО ДОБА ПРИЈЕПОЉЕ“,  „Без акције нема реакције“ | 55 | 75.000,00 динара |
| 5. 403-1238/19-5 | Удружење грађана „ Алијанса младих “  „Мала школа о инклузији“ | 55 | 75.000,00 динара |
| 6. 403-1238/19-6 | Удружење за помоћ оболелима од целијакије „Солидарност“  „Помоћ оболелим особама од целијакије“ | 75 | 150.000,00 динара |
| 7. 403-1238/19-7 | Удружење дијализираних, трансплантираних бубрежних болесника - инвалида ЗЦ УЖИЦЕ ОЈ ОПШТА БОЛНИЦА ПРИЈЕПОЉЕ  За финансирање програма удружења чија је област деловања помоћ особа са инвалидитетом | 90 | 150.000,00 динара |

1. У поступку утврђивања и рангирања удружења су примењивани следећи критеријуми :

1) референце програма: област у којој се реализује програм, дужина трајања програма, број корисника програма, могућност развијања програма и његова одрживост;

2) циљеви који се постижу: обим задовољавања јавног интереса, степен унапређења стања у области у којој се програм спроводи;

3) суфинансирање програма из других извора: сопствених прихода, буџета Републике Србије, фондова Европске уније, поклона, донација, легата, кредита и друго, у случају недостајућег дела средстава за финансирање програма бодова ;

4) законитост и ефикасност коришћења средстава и одрживост ранијих програма: ако су раније коришћена средства буџета, да ли су испуњене уговорне обавезе;

5) Буџет програма – да ли буџет програма одражава стварне трошкове предложене активности ( да ли су трошкови реални, практични и да ли је однос између процењених трошкова и очекиваних резултата задовољавајући ) , да ли је адекватан однос између административних и програмских трошкова, колика је вероватноћа да се планираним средствима постигну предвиђени резултати;

1. Учесници конкурса имају право увида у поднете пријаве и приложену документацију у року од три радна дана од дана објављивања листе вредновања и рангирања.
2. Учесници конкурса имају право приговора на листу вредновања и рангирања, Председнику општине Пријепоље у року од 8 дана од дана објављивања.
3. Листа вредновања и рангирања се објављује на званичној интернет презентацији општине Пријепоље и огласној табли општине Пријепоље.
4. Општина Пријепоље неће закључивати Уговор о суфинансирању/финансирању  програма са удружењима, која нису испунила обавезе на начин прописан Уговором о суфинансирању програма ,у претходне две године, на основу Одлуке Општинског већа општине Пријепоље.

Потписи председника и чланова комисије:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_; Селма Сердаревић, председник комисије ;
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_; Мевлида Нуковић , члан комисије ;
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_; Драгана Жунић, члан комисије ;
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_; Славица Парандиловић, члан комисије ;
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_; Џенита Кратовац, члан комисије .