PЕПУБЛИКА СРБИЈА

ОПШТИНА ПРИЈЕПОЉЕ

БРОЈ:320-36-1/2019

ДАНА:09.09.2019 године

ПРИЈЕПОЉЕ

На основу члана 13. Закона о подстицајима у пољопривреди и руралном развоју ("Службени гласник РС" 10/2013,142/14,103/15 и 101/2016), Одлуке о буџету општине Пријепоље за 2019 год.члана 32. Закона о локалној самоуправи, (Службени гласник РС 129/07,83/14,101/16-др.закон и 47/18), Програма подршке за спровођење пољопривредне политике и политике руралног развоја општине Пријепоље бр.320-5/2019, Сагласности Министарства пољопривреде бр.320-00-1613/2019-09,и Закључка Општинског већа бр.320-5/19 од 05.03.2019 године, члана 42. Статута општине Пријепоље („Службени гласник општине Пријепоље“, број 3/19),Правилника о подстицајима за подршку инвестицијама у физичка средства пољопривредних газдинстава за 2019. („Службени гласник општине Пријепоље“, број 5/19)председник општине расписује

**ЈАВНИ ПОЗИВ**

**ЗА ДОДЕЛУ СРЕДСТАВА ЗА ПОДРШКУ ИНВЕСТИЦИЈАМА У ФИЗИЧКА СРЕДСТВА ПОЉОПРИВРЕДНИХ ГАЗДИНСТАВА У 2019.ГОДИНИ**

Предмет јавног позива је реализација Програма мера за спровођење пољопривредне политике и политике руралног развоја општине Пријепоље у 2019.год. која се односе на подстицаје за подршку инвестицијама у физичка средства пољопривредних газдинстава, општи услови, критеријуми и поступак доделе.

Средства за спровођење мера субвенције јавним нефинансијским предузећима и организацијама обезбеђена су у Буџету општине Пријепоље глава 5.06, позиција 204/0, функционална класификација 421,економска класификација 451.Укупан износ средстава за ову врсту мера подстицаја износи: 1.700.000 дин.

*Подстицајним средствима ће се суфинансирати набавка нове опреме и то:*

Члан 2.

Општина Пријепоље обезбеђује средства за подстицај за подршку инвестицијама у физичка средства пољопривредних газдинстава ( у даљем тексту: подстицај), за :

**-Набавку опреме за мужу , хлађење и чување млека на фарми, укључујући све елементе, материјале и инсталацију (101.1.1)**

**-Набавку машина за заштиту биља (101.4.10)**

**-Набавку машина, уређаја и опреме за наводнавање усева(101.1.17)**

**-Набавка опреме за пчеларство(101.6.2)**

Члан 3.

Право на подстицаје, под условима утврђеним овим Правилником има:

* Физичко лице- носилац регистрованог пољопривредног газдинства;
* Предузетник- физичко лице уписано у регистар привредних субјеката које се бави делатношћу за коју конкурише;
* Привредно друштво које се бави делатношћу за коју конкурише;

**2.Општи услови за добијање подстицајних средстава**

Подносилац захтева остварује право на подстицај уколико испуњава следеће услове :

**Подносилац захтева остварује право на подстицај уколико испуњава следеће опште услове** :

1.има регистровано пољопривредно газдинство уписано у Регистар пољопривредних газдинстава, са активним статусом, или је правно лице чија је регистрована делатност везана за пољопривреду;

2.има пребивалиште и врши производњу на територији општине Пријепоље;

3.за инвестицију за коју подноси захтев за подстицај не може користити подстицаје по другом основу (субвенције, подстицаји, дотације) из других јавних фондова;

4.набавка опреме мора бити извршена пре датума предвиђеног за затварање јавног позива.

Право учешћа на јавном позиву подносилац захтева има само за једну инвестицију,(само за једну врсту опреме). Предност за доделу средства за подстицај за подршку инвестицијама у физичка средства пољопривредних газдинстава, имају подносиоци захтева који нису користили средства из буџета општине Пријепоље по овом основу у последње 3 године.

**3.Критеријуми за оцењивање(бодовање) су** :

А) **Основни критеријуми**

|  |  |  |
| --- | --- | --- |
|  | **Критеријум** | **Број бодова** |
| **А.1.** | Носилац пољопривредног газдинства је лице млађе од 40 година | **20 бодова** |
| **А.2.** | Подносилац захтева је:  А) незапослено лице и налази се на евиденцији Националне службе за запошљавање .......................................................................  Б) запослено лице ..................................................................................  В) пензионер .......................................................................................... | **20 бодова**  **5 бодова**  **1 бод** |
| **А.3.** | Подносилац захтева је пољоприредни осигураник............................. | **20 бодова** |

**Б) Специфични критеријуми појединачно за инвестицију**

**1** **Специфични критеријуми:**

**Сектор млеко:**

Пољопривредна газдинства која поседују у свом власништву ,односно власништву члана РПГ 1-19 млечних крава

**1.1**. Набавка опреме за мужу(Пољопривредна газдинства која поседују у свом власништву , односно власништву члана РПГ 1-19 млечних крава,до 300 оваца или коза) :

- подносилац захтева поседује 10-19 крава..................................................... 10 бодова

-подносилац захтева поседује 5-10 крава ....................................................... 5 бодова

- подносилаца захтева поседује 2-5 крава....................................................... 3 бода

-подносилац захтева поседује 1 краву ............................................................ 1 бод

-подносилац захтева поседује 10 до 300 оваца или коза ............................. 10 бодова

-подносилац захтева поседује 5 до 10 оваца или коза...................................... 3 бода

**Сектор воће и поврће**

Пољопривредна газдинства која имају мање од 2 ха јагодичастог воћа,мање од 5 ха другог воћа,0,1-50ха цвећа,

**1.2** Набавка опреме за наводњавање за воћарску,повртарску и ратарсаку производњу

- површина под засадом јагодичастог воћа- већа од 1 Ха мања од 2 ха................ 10 бодова

- површина под засадом јагодичастог воћа – од 0,5 до 1 Ха .................... 8 бодова

- површина под засадом јагодичастог воћа - од 0,2 до 0,5 Ха................... 5 бодова

- површина под осталим воћним засадима изнад 0,5 Ха до 5 ха ................ 4 бода

- површина под поврт. култ. на отвореном простору од 0,05 до 3 ха ......... 5 бодова

- површина под пластеницима од 0,1 до 0,5 Ха ..................................... 10 бодова

- површина под ратарским културама до 50 Ха ......................................... 3 бода

**1.3** Набавка опреме за заштиту биља

- површина под засадом јагодичастог воћа- већа од 1 Ха мања од 2 ха... 10 бодова

- површина под засадом јагодичастог воћа – од 0,5 до 1 Ха ....................... 8 бодова

- површина под засадом јагодичастог воћа - од 0,1 до 0,5 Хa..................... 5 бодова

- површина под осталим воћним засадима од 0,3 Ха до 5 ха .................... 4 бода

- површина под поврт. култ. на отвореном простору од 0,05 до 3 ха ............. 5 бодова

- површина под ратарским културама од 1 Ха до 50 Ха .................................. 3 бода

- површина под пластеницима од 0,1 до 0,5 Ха ...................................... 10 бодова

**1.4** **Сектор пчеларство**

Набавка опреме за пчеларство

- преко 30 до 500 кошница ....................................................................... 10 бодова

- од 10 до 30 кошница .................................................................................... 5 бодова

- од 3 до 10 кошница...................................................................................... 3 бода

Прихватљиви корисници за инвестицију који имају минимално 5 а максимално 500/друштава/ кошница.

Сви подносиоци захтева који поднесу исправне захтеве и потпуну документацију за набавку опреме наведене у члану 2. Правилника, конкуришу за остваривање права на подстицај у висини од 65 % од укупне вредности набавке без ПДВ-а (укупна вредност опреме за коју конкурише мора износити изнад 30.000 динара без ПДВ-а,осим музилица и прскалица за заштиту биља где рачун може да износи испод наведене суме). Максималан износ подстицајних средстава коју корисник може да оствари је до 200.000 динара.

Члан 5.

Поступак за остваривање права на подстицаје покреће се захтевом лица из члана 2. овог Јавног позива.

**За остваривање права на подстицај за подршку инвестицијама у физичка средства пољопривредних газдинстава подносилац захтева доставља следећу документацију:**

* Захтев за подстицаје за инвестицију у физичка средства пољопривредних газдинстава,
* фотокопију личне карте (или уколико је са чипом - очитана)носиоца пољопривредног газдинства
* извод из регистра пољопривредних газдинства са подацима о члановима пољопривредног газдинства за текућу годину из Управе за трезор ,
* структура биљне производње за текућу годину (образац бр. 3 из Управе за трезор)
* пријављени сточни фонд (образац бр. 4 из Управе за трезоор)
* доказ (потврду) да се налази на евиденцији Националне службе за запошљавање уколико је подносилац захтева незапослено лице
* последњи чек пензије уколико је подносилац захтева пензионер,
* уколико је подносилац захтева пољопривредни осигураник доставља потврду о осигурању пољопривредника издату од стране Пореске управе,
* рачун за предметну инвестицију издат у периоду од 01.јануара текуће године до дана затварања Јавног позива,
* отпремницу за набавку предметне инвестиције за коју је, у складу са посебним прописима, утврђена обавеза издавања отпремнице,
* доказ о извршеном плаћању предметне инвестиције и то потврда о пренесу средстава и извод са рачуна добављача, оверени од стране банке, а у случају када је физичко лице извршило готовинско или плаћање картицом може се доставити само фискални рачун,
* гарантни лист за извршену набавку предметне опреме за коју је утврђена обавеза издавања гарантног листа , односно изјаву добављача да иста не подлеже обавези издавања гарантног листа.
* Ако је подносилац захтева предузетник или правно лице поред документације из става 2.овог члана доставља и :

-захтев попуњен са потписом и печатом подносиоца захтева,

-образац оверених потписа/ОП образац/-оверен

-фотокопија решења о упису у АПР

-извод из Агенције за привредне регистре,

-уверење Пореске управе о измиреним пореским дажбинама за 2018.годину,

**Комисија задржава право да током контроле достављене документације и током одлучивања затражи додатну документацију .**

**Јавни позив је отворен од 10.09.2019.године и траје до 30.09.2019 .год.**

Ранг листа се формира на основу збира бодова основних и специфичних критеријума.

Збир бодова из основних критеријума је по три основа(А.1+А.2+А.3).

На основу специфичних критеријума појединачно за инвестиције може се добити само један број бодова зависно од инвестиције и осталих тражених карактеристика газдинства.

*Уколико два или више подносиоца захтева имају исти број бодова предност при рангирању има подносилац захтева који је опрему раније набавио (датум на отпремници и фискалном рачуну).*

**Сва документа која се достављају уз захтев морају бити у оригиналу или овереној копији**

**Ако правилником другачије није прописано.**

Захтев за коришћење подстицаја подноси се преко писарнице Општинске управе на адресу :

ОПШТИНА ПРИЈЕПОЉЕ

ТРГ БРАТСТВА ЈЕДИНСТВА бр.1,

ПРИЈЕПОЉЕ

Са назнаком-,,Комисија за доделу средстава за подршку инвестицијама

у физичка средства пољопривредних газдинстава у 2019.години.”

**Посебне напомене**

- Непотпуне и неблаговремене, као и пријаве које су поднете од стране лица која немају право учешћа на Јавном позиву неће се узети у разматрање.

**5**. **Поступак доделе средстава**

**-** Служба за пољопривреду, захтеве за остваривање права на подстицаје доставља Комисији образованој Решењем Општинског већа општина Пријепоље бр:06-62/19 од 04.09.2019 године.

-Комисија разматра поднете захтеве по јавном конкурсу, врши бодовање, прави ранг листу и објављује је на званичној интернет страници општине Пријепоље и на огласној табли општине Пријепоље.

-Жалбе на ранг листу упућује се Општинском већу у року од 8 дана од дана објављивања на огласној табли и интернет страници општине Пријепоље.

-Општинско веће доноси коначну одлуку о праву коришћења подстиоцаја и износу подстицаја у року од 8 дана од пријема жалбе.

- На основу одлуке председник општине закључује појединачне уговоре са корисницима средстава подстицаја у року од 15 дана од дана доношења одлуке. Уговором се одређују међусобна права и обавезе корисника и општине Пријепоље.

**-** Општинско веће може да формира посебну Комисију која има задатак да изврши теренску контролу набављене опреме и поднесе Општинском већу извештај о извршеној контроли.

**7.Обавезе корисника средстава**

Корисник подстицајних средстава по јавном позиву дужан је да:

\*опрему која је предмет инвестиције за коју је остварио подстицај не отуђи најмање три година од дана исплате подстицаја или даје другом лицу на употребу.

\*да документацију која се односи на инвестицију чува најмање три година од дана исплате подстицаја,

\*опрему која је предмет инвестиције за коју је остварио подстицај видљиво означи ознаком (исту ће обезбедити општина) да је суфинансирана од стране општине Пријепоље.

**\***да представницима општине Пријепољe омогући контролу на лицу места и увид у релевантну документацију у периоду од три година од дана исплате подстицаја**.**

Јавни позив биће објављен на огласној табли општине Пријепоље и интернет страници општине Пријепоље.

**ПРЕДСЕДНИК ОПШТИНЕ**

**Драгољуб Зиндовић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**